钦定古今图书集成/理学汇编/字学典/第051卷 > 《元吾丘衍学古编》 > 《小篆品五则》
## 钦定古今图书集成/理学汇编/字学典/第051卷 > 《元吾丘衍学古编》 > 《小篆品五则》

许氏《说文解字》十五卷。〈慎字叔重汝南石陵人太尉祭酒〉
徐铉校正定本，有新增入字“始一终亥”者，系正本分
韵。川本乃后人所更，非古人之本意。

《仓颉》十五篇。〈颉姓侯刚氏黄帝史也亦曰皇颉〉即是《说文目录》五百
四十字，许氏分为每部之首，人多不知，谓已久灭。此
为字之本原，岂得不在？后人又并《字目》为十四卷，以十五卷著序表，人益不意其存矣。仆闻之师云，
徐锴《说文解字系传》四十卷。〈锴字楚金广陵人集贤学士〉尝与许
氏本相参。首卷上部。分六书甚详。末卷辨阳冰差误。
张有《复古论》二卷。〈有吴兴人湖州有板〉载《古今异文》字，不可以
为字少。又《五声韵谱》五卷，比常韵无差。